PREDLOG SPREMEMBE PRORAČUNA št. 6 K SPLOŠNEMU PRORAČUNU ZA LETO 2011

SPLOŠNI IZKAZ PRIHODKOV

IZKAZ ODHODKOV PO ODDELKIH Oddelek III − Komisija

Ob upoštevanju:

- Pogodbe o delovanju Evropske unije (PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (Pogodba Euratom) in zlasti člena 106a Pogodbe Euratom,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

- splošnega proračuna Evropske unije za proračunsko leto 2011, sprejetega 15. decembra 2010[2],

- spremembe proračuna št. 1/2011[3], sprejete 6. aprila 2011,

- spremembe proračuna št. 2/2011[4], sprejete 5. julija 2011,

- spremembe proračuna št. 3/2011, sprejete 5. julija 2011,

- spremembe proračuna št. 4/2011, sprejete 28. septembra 2011,

- predloga spremembe proračuna št. 5/2011[5], sprejetega 22. junija 2011,

Evropska komisija proračunskemu organu predlaga predlog spremembe proračuna št. 6 k proračunu za leto 2011.

SPREMEMBE IZKAZA PRIHODKOV IN ODHODKOV PO ODDELKIH

Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza v proračunskem formatu.

KAZALO

1. UVOD 3

2. PRIHODKI 3

2.1 POPRAVEK LASTNIH SREDSTEV 3

2.2 DRUGI PRIHODKI 4

3. CELOSTNA POMORSKA POLITIKA 4

4. GRčIJA: EVROPSKI SOCIALNI SKLAD – OPERATIVNI PROGRAM ZA ADMINISTRATIVNO REFORMO 5

5. PALESTINA 5

6. ODOBRITVE PLAčIL 8

7. ZBIRNA RAZPREDELNICA PO RAZDELKIH FINANčNEGA OKVIRA 11

1. UVOD

Predlog spremembe proračuna (PSP) št. 6 za leto 2011 obsega naslednje:

- običajno posodobitev napovedi prihodkov po popravku napovedi lastnih sredstev in drugih prihodkov,

- uvedbo nove proračunske vrstice: 11 09 05 „Program za podporo nadaljnjemu oblikovanju celostne pomorske politike (CPP)“ z odobritvami za prevzem obveznosti v višini 23,14 milijona EUR, ki se vnesejo v rezervo do sprejetja pravne podlage. Te odobritve za prevzem obveznosti se prerazporedijo iz drugih vrstic znotraj razdelka 2,

- prerazporeditev 60 milijonov EUR v odobritvah za prevzem obveznosti znotraj razdelka 4 „EU kot globalni akter“ v proračunsko postavko 19 08 01 02 „Evropsko sosedstvo in partnerstvo – Finančna pomoč za Palestino, mirovni proces in UNRWA“ (Agencija Združenih narodov za pomoč in zaposlovanje palestinskih beguncev na Bližnjem vzhodu). Ta znesek se predlaga kot povečanje odobritev v začetnem obdobju izvajanja pomoči za kritje odhodkov v letu 2012,

- okrepitev proračunskega člena 04 02 20 „Evropski socialni sklad (ESS) – Operativna tehnična pomoč (2007–2013)“ za 3,25 milijona EUR za zagotovitev posebnega strokovnega znanja v podporo operativnega programa za administrativno reformo davčne uprave v Grčiji. Zahtevane so tudi odobritve plačil v višini 300 000 EUR,

- povečanje odobritev plačil za 550 milijonov EUR za preostale potrebe, ki jim ni bilo mogoče zadostiti z globalno prerazporeditvijo. Od tega bo 142 milijonov EUR porabljenih za povečanje plačil v razdelku 1a „Konkurenčnost za rast in zaposlovanje“, preostalih 408 milijonov EUR pa bo prerazporejenih v razdelek 1b „Kohezija za rast in zaposlovanje“,

- nominalno zmanjšanje odobritev plačil v vrstici 05 04 05 01 „Programi za razvoj podeželja“ (zaznamek p.m.), da se upošteva morebitna razlika med napovedmi plačil držav članic, posodobljenimi septembra 2011, in izjavami o plačilih, ki bodo predložene novembra 2011. To zmanjšanje se knjiži začasno in se lahko spremeni, ko bodo prejete izjave držav članic, da se zadovolji del potreb v razdelku 1b „Kohezija za rast in zaposlovanje“.

Na kratko povedano je neto učinek tega PSP št. 6/2011 povečanje odobritev za prevzem obveznosti za 3,25 milijona EUR in povečanje odobritev plačil za 550,3 milijona EUR v razdelkih 1a in 1b. Vendar se zaradi neporabljenih sredstev iz naslova DDV in BND iz prejšnjih let, ki se knjižijo v skladu z Uredbo (ES, Euratom) št. 1150/2000, ter povečanja drugih prihodkov, zlasti se to nanaša na povečanje prihodkov od glob za 435 milijonov EUR, skupni prihodki povečajo za 1 276,9 milijona EUR, zaradi česar se v proračunu predvideni prispevki držav članic iz sredstev iz naslova BND za leto 2011 zmanjšajo za 726,6 milijona EUR.

2. PRIHODKI

2.1 Popravek lastnih sredstev

Komisija je v skladu s členom 16 Uredbe Sveta (ES, Euratom) št. 1150/2000 z dne 22. maja 2000[6] popravila napovedi za lastna sredstva. To se zlasti nanaša na neporabljena sredstva iz naslova DDV (davek na dodano vrednost) in BND (bruto nacionalni dohodek) ter na tradicionalna lastna sredstva.

Glede neporabljenih lastnih sredstev iz naslova DDV in BND iz prejšnjih let Komisija na podlagi razpoložljivih podatkov predlaga, da se vnese znesek v višini 1 814,9 milijona EUR. To povečanje se nanaša na poglavji 3 1[7] in 3 2[8] na prihodkovni strani proračuna.

Na tej stopnji so izračuni neporabljenih sredstev držav članic še vedno začasni, saj preverjanje podatkov o DDV in BND še vedno poteka. Zato je mogoče, da bo Komisija med postopkom za ta PSP zneske še popravila.

Komisija tudi predlaga, da se tradicionalna lastna sredstva v poglavju 1 2[9] prihodkov zmanjšajo za 1 200 milijonov EUR. Če se bo zaradi novih podatkov za zadnje četrtletje ta ocena izrazito spremenila, bo Komisija zneske popravila med proračunskim postopkom.

2.2 Drugi prihodki

Ob upoštevanju zneskov, ki so v tej fazi leta vknjiženi ali bodo verjetno vknjiženi, se predlaga, da se prvotne napovedi povečajo za neto znesek 662 milijonov EUR. Podrobnosti po vrsticah so prikazane v spodnji razpredelnici.

Prihodkovne vrstice | Proračun 2011 | PSP 6/2011 | Novi znesek |

6 6 0 1 – Drugi nenamenski prispevki in povračila | 30 000 000 | 52 000 000 | 82 000 000 |

7 0 0 0 – Zapadle zamudne obresti na račune pri zakladnicah držav članic | 5 000 000 | 170 000 000 | 175 000 000 |

7 0 1 – Zamudne obresti in druge obresti na globe | 15 000 000 | 5 000 000 | 20 000 000 |

7 1 0 – Globe, periodične denarne kazni in druge kazni | 100 000 000 | 435 000 000 | 535 000 000 |

Skupaj | 150 000 000 | 662 000 000 | 812 000 000 |

3. CELOSTNA POMORSKA POLITIKA

Celostna pomorska politika je bila vpeljana decembra 2007, potem ko je Evropski svet potrdil sporočilo Komisije, v katerem je bila predlagana posebna politika za oceane, morja in obale. Prva tri leta se je ta politika financirala v obliki sredstev za pilotne projekte in pripravljalne ukrepe, septembra 2010 pa je Komisija predstavila predlog uredbe, ki bi omogočila financiranje te politike do konca veljavnega finančnega okvira. Predlagano financiranje bo Komisiji omogočilo, da skupaj z državami članicami in zainteresiranimi stranmi še naprej izvaja dejavnosti za proučevanje možnosti, ki so se že začele s pilotnimi projekti in pripravljalnimi ukrepi, ter nadalje oblikuje in pripravi konkretne možnosti za izvajanje celostne pomorske politike v skladu s smernicami iz poročila o napredku, ki ga je 15. oktobra 2009 sprejela Komisija in 16. novembra 2009 potrdil Svet.

Komisija je sprva v ta namen skupaj predlagala 50 milijonov EUR, ki naj bi se razporedili na tri leta (2011–2013), izhajali pa naj bi iz razlike do zgornje meje v razdelku 2. Na podlagi razprav med Evropskim parlamentom in Svetom pa se je začelo oblikovati politično soglasje, da naj bi bilo za program namenjenih 40 milijonov EUR, in na tristranskem sestanku 4. oktobra je bil o tem dosežen dogovor.

Po dogovoru naj bi ta sredstva sestavljali znesek v višini 23,14 milijona EUR iz proračuna za leto 2011, ne da bi bilo treba pri tem uporabiti sredstva iz razlike do zgornje meje v razdelku 2, znesek v višini 16,66 milijona EUR, ki je bil vključen v predlog proračuna za leto 2012 in ga je Svet sprejel na svoji obravnavi proračuna za navedeno leto, ter nadaljnji znesek v višini 200 000 EUR za tehnično pomoč, ki naj bi bil vključen v proračun za leto 2013. V tej spremembi proračuna se torej predlaga prerazporeditev 23,14 milijona EUR neporabljenih odobritev v letu 2011, ki se lahko dajo na voljo iz poglavja 17 04 „Varnost živil, zdravje in dobro počutje živali ter zdravstveno varstvo rastlin“.

V tej spremembi proračuna Komisija poleg tega predlaga uvedbo nove proračunske vrstice : 11 09 05 „Program za podporo nadaljnjemu oblikovanju celostne pomorske politike (CPP)“ z zneskom v višini 23,14 milijona EUR, ki se vnese v rezervo do sprejetja pravne podlage. Hkrati se bodo ustrezno zmanjšale odobritve za prevzem obveznosti, ki so na voljo v okviru naslednjih proračunskih postavk v razdelku 2:

Proračunska postavka | Znesek (v mio. EUR) | Obrazložitev |

17 04 01 01 – Izkoreninjanje živalskih bolezni in programi monitoringa ter spremljanje fizičnega stanja živali, ki bi lahko pomenilo tveganje za zdravje ljudi, povezano z zunanjim dejavnikom – Novi ukrepi | –19,81 | Stroški cepljenja proti bolezni modrikastega jezika so nižji od pričakovanih, ker je število primerov bolezni znatno upadlo zaradi uspešnih kampanj za cepljenje in prehoda nekaterih držav članic na prostovoljne programe, ki jih financirajo kmetje sami. Zmanjšalo se je tudi število primerov bovine spongiformne encefalopatije (BSE). Zato se lahko neporabljene odobritve dajo na voljo. |

17 04 02 01 – Drugi ukrepi na področju veterine, dobrega počutja živali in javnega zdravja – Novi ukrepi | –3,33 | Za sredstva na področju zdravja živali, dodeljena za nakup cepiv za nujne primere, obveznosti leta 2011 ne bodo v celoti prevzete, ker ni novih večjih izbruhov živalskih bolezni. Zato se lahko neporabljene odobritve dajo na voljo. |

Skupaj | 23,14 |

4. GRčIJA: EVROPSKI SOCIALNI SKLAD – OPERATIVNI PROGRAM ZA ADMINISTRATIVNO REFORMO

Administrativna reforma v Grčiji je ključnega pomena, da se podpre uspešno izvajanje kohezijske politike s sredstvi iz strukturnih skladov. Namen operativnega programa za administrativno reformo (CCI: 2007GR05UPO003), ki je del Evropskega socialnega sklada (ESS), je uvesti reforme javne uprave, ki bi podprle posamezne pomembne ukrepe grške vlade ter izboljšale delovanje javnega upravljanja in učinkovitost dela javnih uslužbencev, kar bi pozitivno vplivalo tudi na uresničevanje ciljev kohezijske politike. Zlasti nujno je treba obravnavati področje davčne uprave zaradi pomembnosti tega področja za javne finance.

Komisija predlaga, da se z uporabo sredstev tehnične pomoči pritegne posebno strokovno znanje na področju davčne uprave v Grčiji na podlagi namenske pogodbe z Mednarodnim denarnim skladom ter da se v ta namen izkoristi posebno strokovno znanje Mednarodnega denarnega sklada in držav članic EU. Predlagane dejavnosti so upravičene do tehnične pomoči ESS, saj neposredno podpirajo izvajanje operativnega programa ESS v državi članici in se je dejavnosti najbolje nujno lotiti s takim ukrepom. Pogodba bo podpisana še leta 2011, kar upravičuje potrebo po odobritvah za prevzem obveznosti (3,25 milijona EUR). Zahtevane odobritve plačil (300 000 EUR) bodo krile začetne pogodbene obveznosti.

5. PALESTINA

Analiza potreb po odobritvah za prevzem obveznosti do konca leta je pokazala, da je v razdelku 4 „EU kot globalni akter“ na voljo 60,4 milijona EUR. Predlaga se, da se ta znesek prerazporedi v proračunsko postavko 19 08 01 02 „Evropsko sosedstvo in partnerstvo – Finančna pomoč za Palestino, mirovni proces in UNRWA“ (Agencija Združenih narodov za pomoč in zaposlovanje palestinskih beguncev na Bližnjem vzhodu).

Tega 60,4 milijona EUR v odobritvah za prevzem obveznosti sestavlja:

- 51,4 milijona EUR za preklican ukrep makrofinančne pomoči na Kosovu. Ključni osnovni pogoj, da se predlaga ukrep makrofinančne pomoči, je bilo namreč spoštovanje določb iz 18-mesečnega aranžmaja „stand-by“ z Mednarodnim denarnim skladom, ki ga je upravni odbor Mednarodnega denarnega sklada odobril 21. julija 2010. Program, ki ga je podpiral ta aranžma, je zajemal (i) omejitev trenutne porabe, (ii) višje prihodke in prejemke iz naslova privatizacije ter (iii) podpiranje vladnih vlog pri centralni banki, da se oblikujejo varnostne rezerve za nepredvidene fiskalne in finančne ukrepe. Proračun za leto 2011, ki ga je spomladi 2011 sprejela novoustanovljena skupščina, je odstopal od proračuna, dogovorjenega v okviru aranžmaja, zlasti zaradi vključitve znatnega zvišanja plač v javnem sektorju. Ključni osnovni pogoj za ukrep makrofinančne pomoči torej ni bil izpolnjen,

- 6,3 milijona EUR, ki se lahko da na voljo, ker sta ZDA in Kanada enostransko razveljavili tekoče razpise za zbiranje predlogov, zaradi česar je nastal presežek v proračunski vrstici 15 02 03 „Sodelovanje s tretjimi državami pri izobraževanju in poklicnem usposabljanju“,

- več manjših zneskov presežnih odobritev iz več drugih proračunskih vrstic, ki niso bile porabljene na primer zaradi nihanj deviznih tečajev EUR/USD, kar je vplivalo na prispevek EU za mednarodne organizacije in večstranske sporazume, ali zaradi nepredvidenih zamud pri odobritvi mednarodnih sporazumov o osnovnih proizvodih.

Popoln seznam predlaganih prerazporeditev:

Proračunska vrstica | Obveznosti (v EUR) |

01 03 02 – Makroekonomska pomoč | –51 400 000 |

05 06 01 – Mednarodni kmetijski sporazumi | –75 977 |

07 11 01 – Prispevki k večstranskim in mednarodnim podnebnim sporazumom | –174 118 |

14 03 03 – Članstvo v mednarodnih organizacijah na področju carin in davkov | –129 471 |

15 02 03 – Sodelovanje s tretjimi državami pri izobraževanju in poklicnem usposabljanju | –6 326 400 |

21 07 03 – Sporazum z Organizacijo združenih narodov za prehrano in kmetijstvo (FAO) in drugimi organi ZN | –305 000 |

21 07 04 – Sporazumi o osnovnih proizvodih | –2 027 164 |

19 08 01 02 – Evropsko sosedstvo in partnerstvo – Finančna pomoč za Palestino, mirovni proces in UNRWA | +60 438 130 |

Komisija predlaga prerazporeditev teh zneskov, da se zagotovi odziv na najbolj nujne potrebe palestinske uprave in UNRWA. Za dodatna sredstva bodo obveznosti sicer prevzete še v okviru proračuna za leto 2011, vendar je njihov namen prispevati k pomoči EU, predvideni za leto 2012, in bodo zato natančno usklajena z akcijskimi načrti za leto 2012. S premikom znatnega dela pomoči za leto 2012 na začetek obdobja želi Komisija doseči, da bi bil obseg odobritev, ki bodo v okviru proračunske postavke 19 08 01 02 dejansko na voljo leta 2012, podoben tistemu, ki je bil prvotno na voljo leta 2011 (300 milijonov EUR.) Poleg tega bi lahko zgodnja in pravočasna okrepitev financiranja spodbudila druge donatorje, da dajo prej na voljo svoje obljubljene prispevke.

Od 60,4 milijona EUR, predlaganega za prerazporeditev, bi bilo treba 45 milijonov EUR nameniti mehanizmu PEGASE za vzdrževanje palestinskih služb in uprave, zlasti v izobraževalnem, zdravstvenem in socialnem sektorju. Leta 2011 so se skupni prihodki Palestinske uprave namreč izkazali za nezadostne, delno zaradi izpada mednarodne pomoči, kar je ogrozilo stabilnost države in preživetje tisočev ljudi. Zahtevek za premik prispevka za leto 2012 na začetek obdobja spada tudi v okvir političnih prizadevanj na visoki ravni, da bi motivirali druge donatorje in omogočili dostop Palestinske uprave do drugih zakonitih virov prihodkov, npr. carine, z zavzemanjem za politiko (zlasti v stikih z Izraelom) sproščanja blokade Gaze in zmanjševanja omejitev (materiala v Gazo, trgovine na Zahodnem bregu ipd.).

Preostalega 15,4 milijona EUR se predlaga za UNRWA. Proračun UNRWA se spopada z veliko izzivi (demografsko rastjo, inflacijo, rastjo cen hrane in energije, povečevanjem stroškov dela, ker države gostiteljice zvišujejo plače v javnem sektorju, ter zmanjševanjem prispevkov donatorjev zaradi finančne krize). V UNRWA se bojijo, da ne bodo imeli dovolj sredstev, in morda ne bodo mogli izpolniti svojih obveznosti za prvo četrtletje leta 2012. To pomeni, da ne bodo imeli potrebnih sredstev niti za financiranje svojih najosnovnejših storitev (šolanje, zdravstvo) ob koncu leta 2011 in v začetku leta 2012. Premik donacije v višini 15,4 milijona EUR na začetek obdobja bo skupaj z odobritvami, zahtevanimi v predlogu proračuna za leto 2012, prispeval k pokrivanju primanjkljaja sredstev UNRWA in ohranjanju neprekinjenega zagotavljanja osnovnih javnih storitev za palestinske begunce ter pomenil tudi politični vzvod v okrepljenih prizadevanjih UNRWA za pritegnitev sredstev drugih donatorjev, zlasti arabskih držav.

6. ODOBRITVE PLAčIL

Septembra so bile vse službe Komisije pozvane, naj posodobijo svoje napovedi potreb do konca leta 2011 in predložijo svoje zahtevke za prilagoditev odobritev plačil. Popravljeni elementi so bili osnova za tako imenovano globalno prerazporeditev (DEC 34/2011).

Pri pripravi globalne prerazporeditve za leto 2011 si je Komisija prizadevala, da bi povečane potrebe po odobritvah plačil v nekaterih proračunskih vrsticah pokrila z zneski iz drugih vrstic, ki drugače ne bi bili porabljeni, in bi tako zagotovili popolno porabo sredstev.

Navedeni predlog se nanaša na znesek v višini 719,2 milijona EUR, kar ustreza približno 0,6 % skupnih odobrenih plačil v proračunu za leto 2011. Skupno so zajete 103 proračunske vrstice (57 za povečanje in 46 za zmanjšanje), medtem ko je bilo v globalno prerazporeditev, predloženo konec leta 2010, vključenih 95 proračunskih vrstic (51 za povečanje in 44 za zmanjšanje).

Kljub temu ni bilo mogoče zadostiti vsem zahtevkom za povečanje obsega plačil. Potrebe, ki jim ni bilo mogoče zadostiti, znašajo skupaj 1 142 milijonov EUR in zadevajo štiri proračunske vrstice, in sicer:

Proračunska vrstica | Plačila (v mio. EUR) |

04 02 17 – Evropski socialni sklad (ESS) – Konvergenca | 700 |

04 02 19 – Evropski socialni sklad (ESS) – Regionalna konkurenčnost in zaposlovanje | 300 |

08 04 01 – Sodelovanje – Nanoznanosti, nanotehnologije, materiali in nove proizvodne tehnologije | 82 |

09 04 01 01 – Podpora sodelovanju v raziskavah na področju informacijskih in komunikacijskih tehnologij (IKT – Sodelovanje) | 60 |

Skupaj | 1 142 |

Zdaj se predlaga povečanje odobritev plačil za 550 milijonov EUR, da bi se pokril del teh dodatnih potreb. Komisija namerava do konca leta izkoristiti vse proračunske mehanizme, da pokrije potrebe, ki jih ni bilo mogoče zadovoljiti, s prerazporeditvami znotraj odobrenega proračuna, tako da bi čim bolj zmanjšala morebitne zahtevke za nove odobritve.

Glede na razlike med napovedmi in končnimi izjavami držav članic v preteklosti naj bi bilo tokratno razliko v višini 592 milijonov EUR mogoče pokriti z notranjimi prerazporeditvami. Predlaga se, da se že v tej spremembi proračuna vnese zaznamek (p.m.) v zvezi s proračunsko vrstico 05 04 05 01 „Programi za razvoj podeželja“. Končni zahtevki držav članic za plačila v okviru te vrstice bodo znani šele 10. novembra in Komisija bo na njihovi podlagi potrdila končni znesek plačil, ki jih je treba prerazporediti za zadostitev preostalih potreb po sredstvih Evropskega socialnega sklada, in zagotovila kar najboljšo vzporeditev razpoložljivih sredstev s potrebami.

V spodnjih oddelkih so utemeljene predlagane spremembe obsega odobritev plačil za zadevne proračunske vrstice.

Povečanje: 04 02 17 – Evropski socialni sklad (ESS) – Konvergenca (+204 milijonov EUR)

Potrebe po plačilih so višje od pričakovanj zlasti zato, ker so bila nekatera plačila, ki so bila prvotno predvidena za leto 2010, izvršena leta 2011. Ta plačila so se nanašala predvsem na vrsto operativnih programov v Španiji in na Poljskem, za katere so bila plačila leta 2010 prekinjena zaradi nepravilnosti, ki so jih odkrili revizorji pri upravljavskih in kontrolnih sistemih. Zaradi izvajanja akcijskih načrtov na ravni zadevnih regij je bilo mogoče prekinitev leta 2011 umakniti, čemur je sledilo povračilo znatnih zneskov odhodkov. Do konca septembra je izvrševanje preseglo 87 % razpoložljivih odobritev in za zadovoljitev potreb do konca leta so potrebna dodatna plačila.

Povečanje: 04 02 19 – Evropski socialni sklad (ESS) – Regionalna konkurenčnost in zaposlovanje (+204 milijonov EUR)

Ocena potreb po plačilih v okviru te vrstice je bila popravljena navzgor na podlagi najnovejše analize izvrševanja Evropskega socialnega sklada, ki jo je opravila Komisija. Analiza, ki temelji na informacijah posameznih držav članic, kaže, da izvajanje operativnih programov hitro napreduje in da zahtevki za plačila, ki se pričakujejo od držav članic do konca leta, znatno presegajo razpoložljive odobritve. Ob koncu septembra je izvrševanje že doseglo skoraj 86 % razpoložljivih odobritev. Ob istem času lani je izvrševanje doseglo komaj 35 % rezultata ob koncu leta.

Povečanje: 08 04 01 – Sodelovanje – Nanoznanosti, nanotehnologije, materiali in nove proizvodne tehnologije (+82 milijonov EUR)

Zahtevek za povečanje odobritev plačil upravičuje več dejavnikov:

1) Leta 2011 je vodstvo opredelilo nove prednostne naloge pri dokončevanju postopkov sklepanja pogodb na podlagi razpisov za zbiranje predlogov iz leta 2011 EU-Japonska, EU-Rusija in PPP (javno-zasebno partnerstvo). Zavedati se je treba, da je treba postopke sklepanja pogodb na podlagi razpisov za zbiranje predlogov EU-Japonska in EU-Rusija dokončati še leta 2011, da se zagotovi vzporednost s projekti, ki jih financirata ti dve državi. Razpis za zbiranje predlogov 2011-PPP je del svežnja gospodarskih spodbud. Zato je pomembno, da bi se lahko pogodbe na podlagi tega razpisa začele izvajati še leta 2011. Zato bi bilo treba izplačati ustrezne dodatne predujme v višini približno 35 milijonov EUR.

2) Zaradi poenostavitve postopkov in kakovosti zahtevkov za vmesna plačila se je poraba plačil močno pospešila, tako da je obseg zahtevkov za plačila v okviru sedmega okvirnega programa v zadnjem četrtletju leta 2010 v celoti dosegel raven, pričakovano ob ustaljenem izvajanju programa. Zaradi pomanjkanja odobritev plačil ob koncu leta 2010 so bili nekateri predujmi in vmesna plačila v skupni vrednosti približno 80 milijonov EUR preloženi na leto 2011. Tako stanje se je nadaljevalo tudi v letu 2011, kar pojasnjuje dodatne potrebe v višini približno 25 milijonov EUR.

Zaradi skupnega učinkovanja teh dejavnikov je treba to proračunsko vrstico okrepiti s 138,3 milijona EUR v odobritvah plačil. V globalni prerazporeditvi je že predlagano povečanje odobritev za 56,3 milijona EUR. Preostali znesek, zahtevan v PSP št. 6/2011, tako znaša 82 milijonov EUR.

Povečanje: 09 04 01 01 – Podpora sodelovanju v raziskavah na področju informacijskih in komunikacijskih tehnologij (IKT – Sodelovanje) (+60 milijonov EUR)

Zaradi trenutnega napredka pri pogajanjih o projektih sodelovanja na področju IKT iz sedmega okvirnega programa bo za projekte, ki naj bi se začeli med septembrom in decembrom 2011, potrebnih več plačil predhodnega financiranja, kot je bilo prvotno načrtovano. Zlasti naj bi do konca leta obdelali 173 plačil predhodnega financiranja v zvezi s projekti razpisa 7 in 289 zahtevkov za povračilo stroškov v zvezi s projekti, izbranimi na prejšnjih razpisih. Glede na trenutni napredek pri pogajanjih o razpisu 7 bi bilo za izvedbo teh poslov potrebnih več odobritev, kot jih je trenutno na voljo v proračunu. V okviru globalne razporeditve je predlagano povečanje odobritev za 46 milijonov EUR, tako da preostali znesek, zahtevan v PSP št. 6/2011, znaša 60 milijonov EUR.

Zmanjšanje: 05 04 05 01 – Programi za razvoj podeželja (p.m.)

Končna plačila, ki naj bi bremenila proračun za leto 2011 v okviru programov za razvoj podeželja, se nanašajo na izjave o odhodkih za tretje četrtletje, ki naj bi jih države članice poslale Komisiji do 10. novembra. Popravljene napovedi, ki jih je Komisija zahtevala od držav članic in prejela na začetku septembra, nakazujejo, da naj bi bile razpoložljive odobritve plačil za programe za razvoj podeželja za obdobje 2007–2013 v celoti porabljene. Vendar so še vedno mogoče razlike med temi popravljenimi septembrskimi napovedmi in zneski, ki jih bo treba povrniti na podlagi končnih izjav o odhodkih za tretje četrtletje. Dejansko so v zadnjih treh letih napovedi pogosto znatno presegale zneske v izjavah. Tako čeprav trenutni podatki držav članic kažejo, da bodo razpoložljive odobritve plačil v celoti porabljene, Komisija na podlagi preteklih izkušenj predvideva, da bo odobritve plačil v tej vrstici morda mogoče zmanjšati. Komisija bo lahko ta znesek dokončno določila, potem ko države članice do 10. novembra pošljejo izjave o odhodkih.

7. ZBIRNA RAZPREDELNICA PO RAZDELKIH FINANčNEGA OKVIRA

Finančni okvir razdelek/podrazdelek | Finančni okvir 2011 | Proračun 2011 (vklj. s SP 1–4 in PSP 5/2011) | PSP 6/2011 | Proračun 2011 (vklj. s SP 1–4 in PSP 5–6/2011) |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |12 987 000 000 | |13 520 566 270 |11 381 944 758 | |142 000 000 |13 520 566 270 |11 523 944 758 | |1b. Kohezija za rast in zaposlovanje |50 987 000 000 | |50 980 593 784 |41 652 094 626 |3 250 000 |408 300 000 |50 983 843 784 |42 060 394 626 | | Skupaj | 63 974 000 000 | |64 501 160 054 |53 034 039 384 | 3 250 000 | 550 300 000 |64 504 410 054 | 53 584 339 384 | | Razlika do zgornje meje[10] | | |–27 160 054 | | | |–30 410 054 | | | 2. OHRANJANJE IN UPRAVLJANJE NARAVNIH VIROV | | | | | | | | | | od tega: odhodki, povezani s trgom, in neposredna izplačila |47 617 000 000 | |42 891 201 900 |42 788 499 841 | –23 140 000 | |42 868 061 900 |42 788 499 841 | | Skupaj | 59 688 000 000 | |58 659 248 389 |56 378 918 184 | | |58 659 248 389 |56 378 918 184 | | Razlika do zgornje meje | | |1 028 751 611 | | | |1 028 751 611 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |1 206 000 000 | |1 180 030 263 |857 199 845 | | |1 180 030 263 |857 199 845 | |3b. Državljanstvo |683 000 000 | |879 831 486 |842 903 486 | | |879 831 486 |842 903 486 | | Skupaj | 1 889 000 000 | |2 059 861 749 |1 700 103 331 | | |2 059 861 749 |1 700 103 331 | | Razlika do zgornje meje[11] | | |26 072 737 | | | |26 072 737 | | | 4. EU KOT GLOBALNI AKTER[12] |8 430 000 000 | | 8 759 300 431 |7 242 528 574 | | | 8 759 300 431 |7 242 528 574 | | Razlika do zgornje meje | | | –70 439 377 | | | | –70 439 377 | | | 5. UPRAVA[13] |8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Razlika do zgornje meje | | | 53 160 711 | | | | 53 160 711 | | | SKUPAJ | 142 125 000 000 |133 440 000 000 |142.152.409.912 |126.527.133.762 |3 250 000 | 550 300 000 | 142 155 659 912 | 127 077 433 762 | | Razlika do zgornje meje | | |1 115 385 628 |7 094 866 238 | | |1 112 135 628 |6 544 566 238 | |

[1] UL L 248, 16.9.2002, str. 1.

[2] UL L 68, 15.3.2011, str. 1.

[3] UL L 172, 30.6.2011, str. 1.

[4] UL L 213, 19.5.2011, str. 1.

[5] COM(2011) 374 konč.

[6] UL L 130, 31.5.2000, str. 1.

[7] Neporabljena sredstva in popravek neporabljenih sredstev iz naslova DDV za prejšnja proračunska leta zaradi uporabe člena 10(4), (5) in (8) Uredbe (ES, Euratom) št. 1150/2000.

[8] Neporabljena sredstva in popravki neporabljenih sredstev iz naslova bruto nacionalnega dohodka/proizvoda za prejšnja proračunska leta zaradi uporabe člena 10(6), (7) in (8) Uredbe (ES, Euratom) št. 1150/2000.

[9] Carine in druge dajatve, določene na podlagi člena 2(1)(a) Sklepa 2007/436/ES, Euratom.

[10] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 34 milijonov EUR nad zgornjo mejo se financira z uporabo instrumenta prilagodljivosti.

[11] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[12] Pri razliki v razdelku 4 za leto 2011 se ne upoštevajo odobritve, povezane z rezervo za nujno pomoč (253,9 milijona EUR). 71 milijonov EUR nad zgornjo mejo se financira z uporabo instrumenta prilagodljivosti.

[13] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 82 milijonov EUR pri prispevkih osebja za pokojninsko shemo.